open-index/open-wikipedia-markdown huggingface dataset:
Άνω Τριπόδο Ρεθύμνης

Το **Άνω Τριπόδο** είναι οικισμός της Κοινότητας Μαργαριτών του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 68 κατοίκους. Βρίσκεται 30,5 χλμ. ανατολικά από το Ρέθυμνο, σε υψόμετρο 380 μ. Το χωριό έχει ανακηρυχθεί παραδοσιακός οικισμός.

## Ιστορικά στοιχεία
Δεν είναι γνωστό από που προέρχεται το όνομα του χωριού. Ο Γιοχάννες φαν Μόιρς καταγράφει 127 αρχαίες πόλεις της Κρήτη, ανάμεσα στις οποίες βρίσκεται και η πόλη Τριπόδος (Tripodus), η οποία αποτελεί και την τελευταία εγγραφή του καταλόγου. Η εγγραφή αυτή, επισημαίνει ο Ρόμπερτ Πάσλεϊ, μπορεί να προέρχεται από λανθασμένη κατανόηση ενός χωρίου του έπους Θεογονία, από τον Ησίοδο, ο οποίος αναφέρει ότι η Δήμητρα συνευρέθει με τον Ιάσονα σε χωράφι τρεις φορές οργωμένο (..., ένα τριπόλω Κρήτης εν πίονι δήμω). Ο Στέφανος Ξανθουδίδης αναφέρει ότι μπορεί να είναι αναφορά στο τρίποδο στο οποίο καθόταν η Πυθία, καθώς ο Απόλλωνας ήταν πολιούχος της γειτονικής αρχαίας Ελεύθερνας. Ο Στέργιος Σπανάκης αναφέρει ότι είναι πιο πιθανό να προέρχεται από το επώνυμο Τριπόδος ή Τριποδάκης, και άρα η σωστή γραφή είναι Τριπόδω.

Το χωριό δεν αναφέρεται στις βενετικές απογραφές. Η παλαιότερη μνεία στο χωριό γίνεται στο έργο *Κρητικά* του Μιχαήλ Χουρμούζη, το 1842, όπου αναφέρονται δύο οικισμοί, Τριπόδος και Κάτω Τριπόδος. Το 1881 ανήκε στον δήμο Μαργαριτών και σύμφωνα με την απογραφή είχε 230 χριστιανούς κατοίκους και το Κάτω Τριπόδω είχε 50 κατοίκους. Στην απογραφή του 1900 είχε 176 κατοίκους και το Κάτω Τριπόδων 36 κατοίκους. Το 1920 το Άνω Τριπόδο ήταν έδρα ομώνυμης κοινότητας. Το 1925 το Άνω και Κάτω Τριπόδο προσαρτήθηκαν στην κοινότητα Πρινέ μέχρι το 1934, οπότε και προσαρτήθηκαν στην κοινότητα Μαργαριτών. Το Κάτω Τριπόδο αναφέρεται ως ξεχωριστός οικισμός για τελευταία φορά στην απογραφή του 1940. Με την Καποδιστριακή διοικητική διαίρεση το 1997, το Άνω Τριπόδο εντάχθηκε στον δήμο Γεροποτάμου.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
thumb|200px|Το συγκρότημα Νικολακάκη στο Κάτω Τριπόδο.
Στο Τριπόδο λειτουργούν δύο ναοί, οι Κοίμηση της Θεοτόκου και Αγία Παρασκευή. Ο ναός της Αγίας Παρασκευής είναι τοιχογραφημένος, με τις τοιχογραφίες να έχουν χρονολογηθεί από τον Ιωάννη Σπαθαράκη στα μέσα του 14ου αιώνα. Ανάμεσα στις τοιχογραφίες ξεχωρίζει η παράσταση ενός βοσκού με ιδιόρρυθμο καπέλο να παίζει αυλό, από την παράσταση της Γέννησης του Χριστού.

Στο Κάτω Τριπόδο σώζεται το κτιριακό συγκρότημα ιδιοκτησίας Γεωργίου Νικολακάκη, το οποίο έχει χαρακτηριστεί ως ιστορικό διατηρητέο μνημείο που χρειάζεται ειδική κρατική προστασία μαζί με τον περιβάλλοντα χώρο του, γιατί αποτελεί αξιόλογο συγκρότημα που συνδυάζει αρμονικά στοιχεία τοπικής λαϊκής αρχιτεκτονικής με νεοκλασική επίδραση στη μορφολογία των επιμέρους στοιχείων.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου
Σακτούρια Ρεθύμνης

Τα **Σακτούρια** είναι χωριό και έδρα ομώνυμης Κοινότητος του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης. Απέχουν 49 χιλιόμετρα από το Ρέθυμνο και είναι κτισμένα σε υψόμετρο 540 μέτρα.

## Ιστορικά στοιχεία
Στις θέσεις Άγιος Ιωάννης και Άγιος Μάρκος έχουν ανασκαφεί κατάλοιπα μινωικών οικισμών οι οποίοι χρονολογούνται από την μεσομινωική εποχή ΙΙ μέχρι την υστερομινωική ΙΒ.

Το χωριό αναφέρεται από τον Φραντσέσκο Μπαρότσι το 1577 ως *Sacturia* στην επαρχία Αγίου Βασιλείου. Στην ενετική απογραφή του 1583 από τον Καστροφύλακα αναφέρεται ως *Sacturia* με 193 κατοίκους και 100 οφειλόμενες αγγαρείες, ενώ μνεία στο χωριό κάνει και ο Βασιλικάτα το 1630, με την ονομασία *Sacturia*. Στην οθωμανική απογραφή του 1659 αναφέρεται ως *Sacturya po ve Kato*, με 20 σπίτια. Στο έργο Κρητικά του Μιχαήλ Χουρμούζη, το 1842, αναφέρεται ως Σαχτούροι. Ο Στέργιος Σπανάκης ετυμολογεί το όνομα του χωριού από το σαχτούρι, ένα τύπο ιστιοφόρο πλοίου.

Στην απογραφή του 1881 αναφέρεται ως Σαχτούρια στον δήμο Μελάμπων και είχαν αμιγώς χριστιανικό πληθυσμό, 360 κατοίκους. Στην απογραφή του 1900 είχε 408 κατοίκους. Στην απογραφή του 1920 αναφέρεται ως έδρα ομώνυμου αγροτικού δήμου. Το 1925, τα Σακτούρια ορίστηκαν έδρα ομώνυμης κοινότητας, μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Λάμπης. Τα Κάτω Σακτούρια αναγνωρίστηκαν ως ανεξάρτητος οικισμός το 1940 και ο Άγιος Παύλος το 1991.

Κατά τη διάρκεια της γερμανικής κατοχής, οι κάτοικοι των Σακτουριών βοήθησαν αρχικά να κρυφτούν και έπειτα να φυγαδευτούν από τη Κρήτη τα συμμαχικά στρατεύματα. Στο λιμάνι του Αγίου Παύλου προσέγγιζαν υποβρύχια τα αφενός παρείχαν πολεμοφόδια στην αντίσταση και αφετέρου απομάκρυναν συμμάχους από το νησί. Γι' αυτή τους τη δράση οι Γερμανοί πυρπόλησαν ολοσχερώς το χωριό στις 4 Μαΐου 1944 και φυλάκισαν όλους τους άντρες άνω των 15. Τελικά εκτέλεσαν 15 από αυτούς.

Αναλυτικά η δημογραφική πορεία του χωριού σύμφωνα με τις απογραφές:

## Διοικητικά στοιχεία
Τα Σακτούρια αναφέρονται επίσημα ως οικισμός το 1925 στο ΦΕΚ 27Α - 31/01/1925 να ορίζονται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τους οικισμούς Άγιος Παύλος, Κάτω Σακτούρια καθώς και τις νησίδες Παξιμάδια αποτελούν την κοινότητα Σακτουρίων ενώ σύμφωνα με την απογραφή του 2011 έχει 149 κατοίκους.

*Δείτε: *'Κοινότητα Σακτουρίων**'

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου
Ντβίνα

Το ρωσικό όνομα **Ντβίνα** μπορεί να αναφέρεται σε:

* Νταουγκάβα, γνωστός και ως "δυτικός Ντβίνα", ποταμός στη Ρωσία, τη Λευκορωσία και τη Λετονία
* Βόρειος Ντβίνα, ποταμός στη βόρεια Ρωσία
* Ρ-12 Ντβίνα, βαλλιστικός πύραυλος από τη Σοβιετική Ένωση
* Σ-75 Ντβίνα, Σοβιετικός πύραυλος
Σπούινια Στάργκαρντ

Η **Σπούινια Στάργκαρντ** (*Spójnia Stargard*), γνωστή ως **Σπούινια**, είναι πολωνικός επαγγελματικός σύλλογος καλαθοσφαίρισης με έδρα το Στάργκαρντ. Συμμετέχει στο Πρωτάθλημα Πολωνίας, την υψηλότερη κατηγορία στην πολωνική καλαθοσφαίριση. Το 2018, κέρδισε την άνοδο από την 1 Λίγκα. Ο σύλλογος παίζει τους εντός έδρας αγώνες του στη Χάλα Μιέσκα (*Hala Miejska*). 

## Ιστορία
Το Μάιο του 2018, η Σπούινια προήχθη στην Α΄ κατηγορία, καθώς κέρδισε στα πλέι οφ ανόδου της 1 Λίγκα τη Σόκουλ Λάτσουτ με 3-0 στις νίκες. Στο ντεμπούτο του συλλόγου τη σεζόν 2018-19, η ομάδα τερμάτισε στη 13η θέση με ρεκόρ 9-21. 

Το 2019, στη διακοπή του πρωταθλήματος, η PGE Polska Grupa Energetyczna έγινε κύριος χορηγός της ομάδας, η οποία μετονομάστηκε σε PGE Σπούινια. 

## Διακρίσεις
δεξιά|μικρογραφία|200x200εσ| Η Σπούινια υψώνει το τρόπαιο της 1 Λίγκα τον Μάιο του 2018.
δεξιά|μικρογραφία|200x200εσ| Εντός έδρας αγώνας της ομάδας τον Απρίλιο του 2018.
**1 Λίγκα** 

* **Πρωταθλητές (1):** 2017-18 

## Αρένα
Η Χάλα Μιέσκα είναι πολυλειτουργική εσωτερική αρένα, που άνοιξε το 1989 και έχει χωρητικότητα για αγώνες καλαθοσφαίρισης 2.500 θεατών. Η αρένα είναι μέρος ενός μεγαλύτερου συγκροτήματος, που αποτελείται από ξενοδοχείο και εστιατόριο. 

## Παραπομπές


Κατηγορία:Πολωνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1949
1 Λίγκα Πολωνίας (καλαθοσφαίριση)

Η **1 Λίγκα** (πολωνικά:*I Liga*) είναι η δεύτερη κατηγορία καλαθοσφαίρισης στην Πολωνία. Διοργανώνεται από την Πολωνική Ομοσπονδία Καλαθοσφαίρισης. Οι ομάδες που κερδίζουν το πρωτάθλημα έχουν τη δυνατότητα να προβιβαστούν στην κορυφαία κατηγορία (PLK). Η πρώτη σεζόν της 1 Λίγκα πραγματοποιήθηκε κατά τη σεζόν 1995-96. 

## Πρόσφατοι πρωταθλητές

## Παραπομπές



Κατηγορία:Καλαθοσφαίριση στην Πολωνία
Κατηγορία:Πρωταθλήματα καλαθοσφαίρισης δεύτερης κατηγορίας στην Ευρώπη
Σίσαρχα Ρεθύμνου

Τα **Σίσαρχα** είναι οικισμός του τιμής ένεκεν Δήμου Ανωγείων (παλαιότερα ήταν κοινότητα) και της τέως Επαρχίας Μυλοποτάμου στην Περιφερειακή Ενότητα Ρεθύμνης της Κρήτης.

## Γενικές πληροφορίες
Τα **Σίσαρχα Ρεθύμνου** βρίσκονται σε υψόμετρο 613 μέτρων και έχουν πληθυσμό 60 κατοίκων, σύμφωνα με την Απογραφή του 2011.

## Διοικητικές μεταβολές

## Σισαρχιανοί
* Αεράκης Στέλιος: δισκογράφος

## Παραπομπές


## Χάρτης


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ανωγείων
Χουμέρι Ρεθύμνης

left|216x162px|Ναός στο Χουμέρι
Το **Χουμέρι** (επίσημο: το *Χουμέριον*) είναι χωριό και έδρα ομώνυμης κοινότητας του Δήμου Μυλοποτάμου στην Περιφερειακή Ενότητα Ρεθύμης της Κρήτης.  Βρίσκεται σε υψόμετρο 240 μέτρα, στην περιοχή του Γεροποτάμου, νότια του χείμαρρου Γεροπόταμου. Απέχει 32 χλμ. Δ. από το Ρέθυμνο και 11 χλμ. (οδηγικά) ΝΑ. από τον Πάνορμο. Ως ξεχωριστός οικισμός αναφέρεται επίσημα το 1925 στο ΦΕΚ 27Α - 31/01/1925 όταν ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης, μαζί με τον Γαρίπα, τα Κεραμωτά και τον Γαρίπα αποτελούν την τοπική κοινότητα Αγγελιανών που υπάγεται στη δημοτική ενότητα Γεροποτάμου του Δήμου Μυλοποτάμου και σύμφωνα την απογραφή του 2011 έχουν πληθυσμό 228 κατοίκους.

Δείτε ***[[Κοινότητα Χουμερίου]]***

## Παραπομπές


Κατηγορία:Δήμος Μυλοπόταμου
Κατηγορία:Χωριά της περιφερειακής ενότητας Ρεθύμνης
Χάνι Αλοΐδων Ρεθύμνης

Το **Χάνι Αλοΐδων** είναι μικρός ημιορεινός οικισμός του Δήμου Μυλοποτάμου στην Περιφερειακή Ενότητα Ρεθύμνης της Κρήτης σε υψόμετρο 325 μέτρα. Βρίσκεται δίπλα και βορειοανατολικά από τις Αλόϊδες σε απόσταση 2 χλμ. ενώ απέχει 51 χλμ. δυτικά από το Ρέθυμνο. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στην τότε κοινότητα Αλοΐδων. Σύμφωνα με το σχέδιο Καλλικράτης, μαζί με τις Αλόϊδες  αποτελούν την τοπική κοινότητα Αλοΐδων που υπάγεται στη δημοτική ενότητα Κουλούκωνα του Δήμου Μυλοποτάμου και σύμφωνα την απογραφή του 2011 έχει πληθυσμό 41 κατοίκους.

## Παραπομπές


Κατηγορία:Δήμος Μυλοπόταμου
Κατηγορία:Χωριά της περιφερειακής ενότητας Ρεθύμνης
Χανοθιανά Ρεθύμνης

Τα **Χανοθιανά** είναι οικισμός της Κοινότητας Αγγελιανών του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Βρίσκεται ανατολικά του χείμαρρου Γεροπόταμου σε υψόμετρο 78 μέτρα. Απέχουν 20 χλμ. Δ. από το Ρέθυμνο και 10 χλμ. (οδηγικά) Ν.-ΝΑ. από τον Πάνορμο. Ως ξεχωριστός  οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Αγγελιανών. Σύμφωνα με το σχέδιο Καλλικράτης, μαζί με τα Αγγελιανά και το Χάνι Αλεξάνδρου αποτελούν την κοινότητα Αγγελιανών που υπάγεται στη δημοτική ενότητα Γεροποτάμου του Δήμου Μυλοποτάμου και σύμφωνα την απογραφή του 2011 έχουν πληθυσμό 6 κατοίκους.

## Παραπομπές


Κατηγορία:Δήμος Μυλοπόταμου
Κατηγορία:Χωριά της περιφερειακής ενότητας Ρεθύμνης
Ντάβιντ Λάντε

δεξιά|μικρογραφία|200x200εσ| Το τούβλινο σπίτι του Ντάβιντ Σεντρόβιτς, σχεδιασμένο από το Λάντε το 1897.
Ο **Ντάβιντ Λάντε** (*Dawid Lande*, 14 Απριλίου 1868 &#x2013; 10 Σεπτεμβρίου 1928) ήταν Πολωνός αρχιτέκτονας.

## Βιογραφία
Ο Λάντε γεννήθηκε στο Γουντς, όπου παρακολούθησε την εμπορική σχολή και ταξίδεψε στην Αγία Πετρούπολη για να σπουδάσει στο Ινστιτούτο Πολιτικών Μηχανικών. Αφού ολοκλήρωσε τις σπουδές του, εργάστηκε για δύο χρόνια στο Βερολίνο, στο αρχιτεκτονικό γραφείο «Keyser und Grossheim», πριν ταξιδέψει πίσω στην πατρίδα του για να οργανώσει τη δική του επιχείρηση εκεί. 

Ο Λάντε ήταν ένας από τους πιο δημοφιλείς αρχιτέκτονες της εποχής, γνωστός για τα έργα του στο Γουντς και στη Βαρσοβία. Ήταν περισσότερο γνωστός για τη Ρωσική Εθνική Τράπεζα του Λοτζ, το τούβλινο σπίτι του Ντάβιντ Σεντρόβιτς, το Ξενοδοχείο Grand, τη βίλα του Λεόν Ραπαπόρτ και το τούβλινο σπίτι του Μιετσίσλαβ Πίνκους. Πέθανε στο Κάρλοβι Βάρι, σε ηλικία 60 ετών. 

## Παραπομπές


Κατηγορία:Πολωνοί αρχιτέκτονες
Συναγωγή Εζράς Ισραέλ

Η **Συναγωγή Εζράς Ισραέλ** (*Synagoga Ezras Izrael*), γνωστή και ως **Συναγωγή Βολίνσκα** (*Synagoga* *Wołyńska*), ήταν συναγωγή στο Λοτζ της Πολωνίας, στην οδό Βουλτσάνσκα 6. Χτίστηκε την περίοδο 1899-1904 από δωρεές Εβραίων εμπόρων, συμπεριλαμβανομένων εκείνων που εκδιώχθηκαν από την περιοχή της Τσαρικής Λιθουανίας και Λευκορωσίας. Ο αρχιτέκτονας ήταν ο Γκούσταβ Λάνταου-Γκούτεντεγκερ (*Gustaw Landau-Gutenteger*). Η συναγωγή άκμασε μόνο για τρεις δεκαετίες. Κάηκε ολοσχερώς από τους Ναζί στις 11 Νοεμβρίου 1939, πριν από τη δημιουργία του Γκέτο του Λοτζ. 

## Δείτε επίσης
*Μεγάλη Συναγωγή του Λοτζ
*Παλιά Συναγωγή του Λοτζ

## Παραπομπές


Εζρας Ισραελ Συναγωγη
Εζρας Ισραελ Συναγωγη
Κατηγορία:Τοποθεσίες του Ολοκαυτώματος στην Πολωνία
Μεγάλη Συναγωγή του Λοτζ

Η **Μεγάλη Συναγωγή του Λοτζ** (πολωνικά: *Wielka Synagoga w Łódzi*) ήταν συναγωγή στο Λοτζ της Πολωνίας, η οποία χτίστηκε το 1881. Σχεδιάστηκε από τον Άντολφ Βολφ (*Adolf Wolff*) και χρηματοδοτήθηκε κυρίως από τοπικούς βιομηχάνους, όπως ο Ίζραελ Ποζνάνσκι, ο Γιοακίμ Σίλμπερστεϊν και ο Καρλ Βίλχελμ Σάιμπλερ. 

Εξυπηρετούσε το αναμορφωμένο εκκλησίασμα και συνήθως αναφερόταν ως *Ο* *Ναός.* 

Η Συναγωγή κάηκε ολοσχερώς από τους Γερμανούς τη νύχτα της 14ης Νοεμβρίου 1939, μαζί με τους πάπυρους Τόρα και την εσωτερική διακόσμηση. Γκρεμίστηκε το 1940. Σήμερα η τοποθεσία χρησιμοποιείται ως χώρος στάθμευσης. 
καθόλου|μικρογραφία|267x267εσ| Πέτρινο μνημείο στην προηγούμενη τοποθεσία.

## Δείτε επίσης

* Παλιά Συναγωγή του Λοτζ 
* Συναγωγή Εζράς Ισραέλ 

## Εικόνες

Αρχείο:WielkaSynagoga wew Lodz.jpg|
Αρχείο:Bronisław Wilkoszewski – Synagoga i willa p. Hertza.jpg|
Αρχείο:WielkaSynagoga1 Lodz.jpg|


## Παραπομπές


Κατηγορία:Κτίρια και κατασκευές στο Λοτζ
Κατηγορία:Συναγωγές στην Πολωνία κατεστραμμένες από την Ναζιστική Γερμανία
Κατηγορία:Πρώην συναγωγές στην Πολωνία
Ραντικά Μενόν

Η **Ραντικά Μενόν** (Radhika Menon) είναι Ινδή αξιωματικός ναυτικού που υπηρετεί επί του παρόντος ως καπετάνισσα του Ινδικού Εμπορικού Ναυτικού.  Είναι επίσης η πρώτη γυναίκα καπετάνιος του Ινδικού Εμπορικού Ναυτικού, η οποία επίσης κυβερνά το πετρελαιοφόρο Sampurna Swarajya. Το 2016, η Ραντικά έγινε επίσης η πρώτη γυναίκα που έλαβε το βραβείο του Διεθνούς Οργανισμού Ναυσιπλοΐας (IMO) για Εξαιρετική Γενναιότητα στη Θάλασσα. Είναι γνωστή για την επιχείρηση διάσωσης που διεξήγαγε με επιτυχία τον Ιούνιο του 2015 διασώζοντας επτά ψαράδες που παγιδεύτηκαν για μια εβδομάδα σε ένα σκάφος. 

## Πρώιμη ζωή
Γεννήθηκε και μεγάλωσε στο Κοντουνγαλούρ της Κεράλα. Έχει ολοκληρώσει σπουδές ραδιοεπικοινωνίας στο Πανινδικό Κολλέγιο Ναυτιλίας στο Κοτσί και άρχισε αρχικά την καριέρα της ως ασυρματίστρια στην Ναυτιλιακή Εταιρεία της Ινδίας. 

## Καριέρα
Μετά από ένα σύντομο χρονικό διάστημα στην Ναυτιλιακή Εταιρεία της Ινδίας, έγινε εξέχον στέλεχος του Ινδικού Ναυτικού. Το 2012, διορίστηκε ως καπετάνισσα του Ινδικού Εμπορικού Ναυτικού και έγινε η πρώτη γυναίκα καπετάνιος του Ινδικού Εμπορικού Ναυτικού. Την ίδια χρονιά, αναλαμβάνει την ευθύνη ως ηγέτης του πετρελαιοφόρου Sampurna Swarajya (Σαμπούρνα Σβαράτζια) που ζυγίζει περίπου 21.827 τόνους.  

Της απονεμήθηκε το βραβείο του Διεθνούς Ναυτιλιακού Οργανισμού τον Νοέμβριο του 2016 για τη θαυμαστή θαρραλέα επιχείρηση διάσωσης που οδήγησε από το μέτωπο τον Ιούνιο του 2015 για τη διάσωση επτά ψαράδων που παγιδεύθηκαν στον κόλπο της Βεγγάλης σε ένα βυθισμένο σκάφος το οποίο ανατράπηκε εξαιτίας βλάβης του κινητήρα και της καταστροφής της άγκυρας του σκάφους ως αποτέλεσμα μιας θαλάσσιας καταιγίδας. Η κυβέρνηση της Ινδίας την πρότεινε για το σχετικό βραβείο αναγνωρίζοντας το εθνικό της καθήκον και επίσης έγινε η πρώτη γυναίκα που έλαβε το βραβείο του ΙΜΟ. 

Η Ραντικά ίδρυσε επίσης το Διεθνές Ίδρυμα Γυναικών Ναυτικών (IWSF) στις 3 Νοεμβρίου 2017 μαζί με τις συναδέλφους ναυτικούς Σουνίτι Μπαλά και Σαρβανί Μισρά στη Βομβάη με στόχο να παρακινήσει νέες ναυτικούς. 

Στις 29 Σεπτεμβρίου 2019, τιμήθηκε από την Ινδική κυβέρνηση καθώς παρουσιάστηκε στην καμπάνια εκστρατείας Bharat Ki Laxmi, η οποία εισήχθη από τον Ινδό πρωθυπουργό Ναρέντρα Μόντι για να γιορτάσει τα επιτεύγματα των Ινδών γυναικών ως μέρος της σειράς Mann Ki Baat, την οποία παρουσιάζει. Το πρόγραμμα μεταδίδεται στο Πανινδικό Ραδιόφωνο και στα τηλεοπτικά κανάλια DD National και DD News. 

## Παραπομπές

Κατηγορία:Ινδοί
Κατηγορία:Ναυτικοί
Για την αγάπη σου μόνο

***Για την αγάπη σου μόνο*** (Ισπανικά: *Quiero amarte*, Μετάφραση: *Θέλω να σε αγαπήσω*) είναι τηλενουβέλα μεξικάνικης παραγωγής του 2013. 

Πρωταγωνιστούν Καρίμε Λοσάνο, Κριστιάν ντε λα Φουέντε, Ντιάνα Μπράτσο και Χοσέ Ελίας Μορένο Τζ.. 

## Υπόθεση
Ο Μάουρο Μοντεσίνος είναι χήρος και ιδιοκτήτης φυτείας καφέ. Ερωτεύεται τρελά την Φλορένσια Μαρτίνες, ιδιοκτήτρια καφέ δίπλα από την φυτεία του. Ωστόσο, η αγάπη μεταξύ του Μάουρο και της Φλορένσια είναι αδύνατη επειδή όταν πρόκειται να παντρευτούν, ο Μάουρο ανακαλύπτει ότι η Λουκρέσια, μια παλιά φίλη του, είναι έγκυος με το παιδί του. Ο Μάουρο και η Φλορένσια πρέπει να χωρίσουν παρά την μεγάλη τους αγάπη.

Τριάντα χρόνια αργότερα και το παρελθόν της Φλορένσια και του Μάουρο επιστρέφει, όταν ο Μαξιμιλιάνο, γιος του Μάουρο ερωτεύεται την κόρη της Φλορένσια, Αμάγια. Και οι δύο πρέπει να αγωνιστούν ενάντια σε πολλές δυσκολίες για να ανακαλύψουν εάν η αγάπη τους είναι ισχυρή από το άτυχο παρελθόν που έζησαν οι γονείς τους.

## Κάστ
*Καρίμε Λοσάνο ως *Αμάγια Σερράνο Μαρτίνες/Φλορένσια Μαρτίνες ντε Σερράνο*
*Κριστιάν ντε λα Φουέντε ως *Μαξιμιλιάνο Μοντεσίνος Ουγάρτε*
*Ντιάνα Μπράτσο ως *Λουκρέσια Ουγάρτε ντε Μοντεσίνος*
*Χοσέ Ελίας Μορένο Τζ. ως *Μάουρο Μοντεσίνος*
*Αλεχάντρα Μπάρρος ως *Χουλιάνα Μοντεσίνος Καρμόνα χηρ. ντε Φερρέτι*
*Φλάβιο Μεδίνα ως *Σέσαρ Μοντεσίνος Ουγάρτε*
*Αδριάνα Λουβιέρ ως *Κονστάνσα Ολασάβαλ*
*Όττο Σίρχο ως *Μανουέλ Ολασάβαλ*
*Σαλβαδόρ Σερβόνι ως *Οράσιο Εσπινόσα*
*Ολίβια Μπούσιο ως *Ντολόρες Μοράλες ντε Βαλντές*
*Αντρές Μερκάδο ως *Ιβάν Φονσέκα Μοντάλβο*
*Ρενάτα Νότνι ως *Μαριάνα Βαλντές Μοράλες*
*Λους Μαρία Χερές ως *Ελοίσα Ουγάρτε Σαλμερόν*
*Σαλβαδόρ Σάντσεζ ως *Σιπριάνο Βαλντές*
*Άλεξ Σίρβεντ ως *Μάρκο Αντόνιο Μοντεσίνος Μαρτίνες/Μάουρο Μοντεσίνος (νεαρός)*
*Έκτορ Σάενς ως *Έκτορ Φονσέκα*
*Ντιέγο Αμοσουρούτια ως *Ουλίσες Αρτεάγα*
*Κασσάνδρα Σάντσεζ Ναβάρρο ως *Φλάβια Μοντεσίνος Ουγάρτε*
*Ερνάν Κάντο ως *Λούσιο Μοντεσίνος Ουγάρτε*
*Γιολάντα Βεντούρα ως *Χενοβέβα*
*Ρικάρδο Φράνκο ως *Σαλβαδόρ Ρομέρο*
*Τάνια Βάσκες ως *Καρολίνα Ριβέρα #1*
*Γιέσικα Σαλασάρ ως *Καρολίνα Ριβέρα #2*
*Πατρίσια Μαρτίνες ως *Κονσουέλο "Τσέλο"*
*Ζαν Πολ Λερού ως *Χόρχε ντε λα Πάρρα*
*Βανέσα Ρεστρέπο ως *Νόρα*
*Τέλμα Ντοράντες ως *Αμπάρο*
*Χαβιέρ Ερνάνς ως *Πάδρε Ιπόλιτο*
*Μπριζίτ Μποσό ως *Βαλέρια Εσπινόσα Σερράνο*
*Ελένα ντε Τελίτου ως *Λουκρέσια Ουγάρτε (νεαρή)*
*Σεμπαστιάν Γιαπούρ ως *Φράνκο Φερρέτι*
*Τζονάθαν Κουρί ως *Ααρόν Μέντες*
*Κέλσι Αρισμέντι ως *Νούρια*
*Ελισαμπέτ Ντουπεϊρόν ως *Ίλντα ντε Σαβάλα*
*Αδριάνο Σεντέχας ως *Χοσέ Ολασάβαλ*

### Γκεστ καστ
*Γκαμπριέλα Γκόλντσμιθ ως *Έμμα*
*Αμπραάμ Ράμος ως *Νταβίντ Σερράνο*
*Αλεχάντρο Τομμάσι ως *Ομάρ Βάσκες*
*Τίνα Ρομέρο ως *Ρεμπέκα ντε Φονσέκα*
*Μαρλένε Κάλντ ως *Σεσίλια "Σέσι" Κορτές*
*Μιγκέλ Μαρτίνες ως *Ταδέο*

## Βραβεία
Η Τηλενουβέλα βραβεύτηκε με ένα βραβείo:
*1 Βραβείο TV Adicto Golden (Καλύτερο Τραγούδι)

## Προβολή
;Βόρεια & Νότια Αμερική, Καραϊβική, Ευρώπη, Αφρική
*
*
*
*
*
*
*
*
*
*
*
*
*
*
*
*

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Πρασιές (αποσαφήνιση)

Η ονομασία **Πρασιές** μπορεί να αναφέρεται:
* στο χωριό Πρασιές Ρεθύμνου

στις αρχαίες πόλεις
* Πρασιές στην αρχαία Κυνουρία
* Πρασιές Πανδιονίδας, στην Αττική
Μαριάννα Ζαχαριάδη

Η **Μαριάννα Ζαχαριάδη** (25 Φεβρουαρίου 1990 &#x2013; 29 Απριλίου 2013) ήταν Ελληνίδα αθλήτρια του άλματος επί κοντώ η οποία αργότερα αγωνίστηκε για την Κύπρο.

Κέρδισε το ασημένιο μετάλλιο στο άλμα επί κοντώ στους Μεσογειακούς Αγώνες 2009 και στους Αγώνες της Κοινοπολιτείας 2010. Η Ζαχαριάδη πέθανε το 2013, έχοντας διαγνωσθεί με λέμφωμα Χότζκιν το 2011.

## Παραπομπές


Κατηγορία:Ελληνίδες αθλήτριες του άλματος επί κοντώ
Κατηγορία:Κύπριοι Μεσογειονίκες
Ιταλίδα Νύφη

Η ***Ιταλίδα Νύφη*** (Ισπανικά: *Muchacha italiana viene a casarse*, Μετάφραση: *Ιταλίδα κοπέλα έρχεται να παντρευτεί*) είναι τηλενουβέλα μεξικάνικης παραγωγής του 2014.

Πρωταγωνιστούν: Λίβια Μπρίτο, Χοσέ Ρον, Ενρίκε Ρότσα και Φερνάντο Αγιέντε.

## Υπόθεση
Ελπίζοντας να γιατρευτεί η αδελφή της, Γιάννα, που πάσχει από καρδιοπάθεια, η Φιορέλα Μπιανκί, μια ορφανή ιταλίδα κοπέλα, μετακομίζει στο Μεξικό και δέχεται μια πρόταση γάμου από τον πλούσιο φίλο του πατέρα της. Αφότου ο αρραβωνιαστικός της τις εγκαταλείπει, η Φιορέλα δουλεύει ως υπηρέτρια για την περίφημη οικογένεια Άνχελες, όπου ερωτεύεται τον Πέδρο Άνχελες, έναν άνθρωπο που η οικογενειακή κληρονομιά βασίζεται σε μυστηριώδεις περιστάσεις.

## Κάστ
*Λίβια Μπρίτο ως *Φιορέλα Μπιανκί ντε Άνχελες*
*Χοσέ Ρον ως *Πέδρο Άνχελες Μπράβο*
*Ενρίκε Ρότσα ως *Βιτόριο Ντραγόνε*
*Φερνάντο Αγιέντε ως *Σέρχιο Άνχελες*
*Ισέλα Βέγα ως *Ελόϊσα χηρ. ντε Άνχελες*
*Σαλβαδόρ Πίνεδα ως *Δάντε Ντάβαλος*
*Μαριμπέλ Γουάρδια ως *Χουλιέτα Μισέλ*
*Λούρδες Μουνγκία ως *Χοακίνα Σάντσεζ Αρίας*
*Ναϊλέα Νόρβιντ ως *Φεδερίκα Άνχελες*
*Έλα Βέλντεν ως *Γιάννα Μπιανκί*
*Χοσέ Πάμπλο Μάινορ ως *Γκαέλ Άνχελες*
*Ελιασάρ Γκόμες ως *Μπενίτο Σεγούρα*
*Πάολα Μαρσελίνι ως *Ροξάνα Ριβέρα*
*Ρακέλ Γκάρσα ως *Αδέλα ντε Σεγούρα*
*Σέσαρ Μπόνο ως *Ρεινάλντο Σεγούρα*
*Μίμι Μοράλες ως *Σόνια Ρολντάν ντε Άνχελες*
*Μάικ Μπάγιο ως *Οσβάλντο Άνχελες*
*Βανέσα Ρεστρέπο ως *Αλίνα*
*Σολ Μέντες Ρόι ως *Ντιάνα Αλαρκόν*
*Αρτούρο Γκαρσία Τενόριο ως *Φιντέλ*
*Αλίσια Ενσίνας ως *Λίβια Αλαρκόν*
*Ντομπρίνα Κρίστεβα ως *Μπελίντα*
*Μάρκο ΝτιΜάουρο ως *Σαντίνο Ορτσίνι*
*Μαριάνα Πρατς ως *Πιλάρ Μπράβο ντε Άνχελες*
*Καλούδια Ακόστα ως *Σιμόνα*

**Γκετσ εμφανίσεις**
*Μάρκους Ορνέγιας ως *Αγουστίν*
*Ιρίνα Μπάεβα ως *Κάτια*
*Καντέλα Μαρκές ως *Αϊτάνα ντε λα Ρίβα Πάλμα*
*Κάρμεν Ροντρίγκες ως *Σελέστε Πάλμα ντε ντε λα Ρίβα*
*Χοσέ Αντόνιο Μπαρόν ως *Μπενίγνο ντε λα Ρίβα*
*Φρανσίσκο Γκατόρνο ως *Ανίμπαλ Βαλένσια*
*Ρικάρδο Μπλούμε ως *Μάριο Μπιανκί*
*Κλαούδιο Μπάες ως *Μάξιμο Άνχελες*
*Γιέσκα Κοτς ως *Τάνια Κασανόβα*
*Ουμπέρτο Ελισόντο ως *Χουάν Μισέλ*

## Βραβεία
Η Τηλενουβέλα βραβεύτηκε με τα εξής βραβεία:
* 5 Βραβεία TV Adicto Golden (Μουσική, Πρωτοεμφανιζόμενη Νεαρή Ηθοποιός, Κορυφαία Ηθοποιός, Πρωταγωνιστής, Νεανική Τηλενουβέλα)
* 1 Βραβείο TVyNovelas (Γυναίκα Αποκάλυψη)

## Προβολή
;Βόρεια Αμερική, Ευρώπη, Ασία
*
*
*
*
*
*

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Αντωνία Στεργίου

Η** Αντωνία Στεργίου** (γεννήθηκε στις 7 Ιουλίου 1985 στους Αγίους Σαράντα της Αλβανίας) είναι Ελληνίδα αθλήτρια του άλματος εις ύψος. Αγωνίζεται για τον σύλλογο Α.Ο. Κούρος Πατρών, με έδρα την Πάτρα.

Τερμάτισε έβδομη στο Παγκόσμιο Πρωτάθλημα Νέων 2004, κέρδισε ασημένιο μετάλλιο στο ευρωπαϊκό πρωτάθλημα Κ23 2007 και χάλκινο μετάλλιο στους Μεσογειακούς Αγώνες στην Πεσκάρα. Συμμετείχε στον τελικό του Ευρωπαϊκού Πρωταθλήματος 2010 στη Βαρκελώνη, παίρνοντας την 8η θέση.

Το καλύτερο άλμα της είναι τα 1,97 μέτρα, σε αγώνα τον Ιούνιο του 2008 στην Αθήνα.

## Παραπομπές


Κατηγορία:Ελληνίδες αθλήτριες του άλματος εις ύψος
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Μεσογειακούς Αγώνες 2009
Κατηγορία:Αθλητές του στίβου στους Μεσογειακούς Αγώνες 2013
Κατηγορία:Αθλητές του στίβου στη Θερινή Πανεπιστημιάδα 2013
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Βορειοηπειρώτες
Στέλλα-Ηρώ Λεδάκη

Η **Στέλλα-Ηρώ Λεδάκη** (γεννήθηκε στις 18 Ιουλίου 1988 στα Χανιά) είναι Ελληνίδα αθλήτρια του άλματος επί κοντώ. Αγωνίστηκε στους Θερινούς Ολυμπιακούς Αγώνες 2012, και κέρδισε χρυσό μετάλλιο στους Μεσογειακούς Αγώνες 2013.

## Παραπομπές


Κατηγορία:Ελληνίδες αθλήτριες του άλματος επί κοντώ
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Μεσογειακούς Αγώνες 2013
Νίκη Πανέτα

Η **Νίκη Πανέτα** (Ίλιον, 21 Απριλίου 1986) είναι Ελληνίδα αθλήτρια του άλματος τριπλούν.

Τερμάτισε έκτη στο Ευρωπαϊκό Πρωτάθλημα του 2012. Το προσωπικό της ρεκόρ είναι τα 14,55 μέτρα (Αθήνα, 7 Ιουλίου 2011). Σε κλειστό στίβο έκανε άλμα 14,47 μ., στις 22 Φεβρουαρίου 2012 στον Πειραιά. 

Τερμάτισε έκτη στο (Ευρωπαικό πρωτάθλημα νέων Στίβου 2007) ΝΤΕΜΠΡΕΤΣΕΝ Ουγγαρία

Συμμετείχε με τις καλύτερες επιδόσεις στον κόσμο ανεβασμένη στο παγκόσμιο ranking 4 και 5 θέση.

Έχει συμμετάσχει στους ΟΛΥΜΠΙΑΚΟΥΣ ΑΓΩΝΕΣ του Λονδίνου όπου κατέλαβε την 24η θέση.

Έχει πάρει μέρος σε πέντε παγκόσμια και 5 Ευρωπαικά κλειστού και ανοιχτού στίβου.
## Παραπομπές


Κατηγορία:Ελληνίδες αθλήτριες του άλματος εις τριπλούν
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Μεσογειακούς Αγώνες 2013
Ιωάννα Κουτσού

Η **Ιωάννα Κουτσού** (γεν. 23 Νοεμβρίου 1986) είναι Ελληνίδα αθλήτρια του τάε κβον ντο. Συμμετείχε σε διάφορα ευρωπαϊκά πρωταθλήματα του τάε κβον ντο, κερδίζοντας δύο μετάλλια το 2006 και το 2012. 

## Διεθνείς διακρίσεις



## Παραπομπές


Κατηγορία:Έλληνες αθλητές του Τάε Κβον Ντο
Ελένη Φιλάνδρα

Η **Ελένη Φιλάνδρα** (γεννηθείσα στις 12 Ιανουαρίου 1984) είναι Ελληνίδα δρομέας μέσων αποστάσεων η οποία ειδικεύεται στα 800 μέτρα. Κέρδισε χάλκινο μετάλλιο στους Μεσογειακούς Αγώνες 2009 στην Πεσκάρα της Ιταλίας. Έχει συμμετάσχει σε διάφορες εθνικές, ευρωπαϊκές και παγκόσμιες διοργανώσεις.

## Παραπομπές


## Βιβλιογραφία - εξωτερικοί σύνδεσμοι
* Sports-Reference
* 

Κατηγορία:Ελληνίδες αθλήτριες δρόμων μεσαίων αποστάσεων
Κατηγορία:Αθλητές στίβου Πανελληνίου
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Μεσογειακούς Αγώνες 2009
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Σπύρος Τσεκούρας

Ο **Σπύρος Τσεκούρας** (Αθήνα, 30 Απριλίου 1973) είναι Έλληνας ηθοποιός.

## Βιογραφία
Γεννήθηκε το 1973 στην Αθήνα. Σε νεαρή ηλικία έκανε πρωταθλητισμό στην κολύμβηση ενώ από το 1993 ξεκίνησε τις σπουδές του στην υποκριτική στο Θέατρο Τέχνης «Κάρολος Κουν» Κάρολος Κουν. Αποφοίτησε τρία χρόνια μετά ξεκινώντας την καριέρα του  στο θέατρο. Το 2005 έκανε την πρώτη του εμφάνιση στην τηλεόραση στη κωμική σειρά *Ελλάς το μεγαλείο σου*. Το 2008 έκανε διάφορες εμφανίσεις στην τηλεόραση σε δύο ιστορίες των σειρών *[[Οι ιστορίες του αστυνόμου Μπέκα]]* και σε μία της σειράς ''Αληθινοί έρωτες'' ενώ το 2009 έκανε μία guest εμφάνιση στη δραματική σειρά ''Καρυωτάκης''. Την ίδια χρονιά εμφανίστηκε στον κινηματογράφο στην ταινία *[[Σούλα έλα ξανά]]*. 

Στο θέατρο έχει λάβει μέρος σε αρκετές θεατρικές παραστάσεις. 

Τη σεζόν 2016-2017 πήρε ένα από τους πρωταγωνιστικούς ρόλους στην κωμική σειρά του Alpha TV *Αστέρας Ραχούλας*. Μετά το τέλος της σειράς, το καλοκαίρι του 2017, ανακοινώθηκε πως θα συμμετάσχει στο πρωταγωνιστικό καστ του πέμπτου κύκλου της σειράς *[[Μην αρχίζεις τη μουρμούρα]]*. Εκεί, από το 2017 μέχρι το τέλος της σειράς το 2024 υποδύθηκε τον Θεσσαλονικιό δάσκαλο οδήγησης Μπάμπη Παπαδόπουλο συμπρωταγωνιστώντας μαζί με την Άννα Κουτσαφτίκη.

Τη σεζόν 2024-2025 πρωταγωνιστεί στη σειρά *Μάγισσα - Φλεγόμενη Καρδιά* στον ANT1.

Τον Μάρτιο του 2026 θα παίξει σε ένα επεισόδιο της κωμικής σειράς του Alpha ***Μπαμπά σαγαπώ***.

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κυριακή Κούβαρη

Η **Κυριακή Κούβαρη** (γεννηθηκε στις 19 Ιανουαρίου 1984 στον Πειραιά είναι Ελληνίδα αθλήτρια του τάε κβον ντο. Κατάγεται από την Κοκκαλα Λακωνίας. Η Μανιάτισσα αθλήτρια μητέρα τριών παιδιών πλέον έχει κατακτήσει το χάλκινο μετάλλιο στην κατηγορία βαρέων βαρών στο παγκόσμιο πρωτάθλημα τάε κβον ντο του 2003 στο Γκάρμις-Παρτενκίρχεν της Γερμανίας.

Η Κούβαρη αγωνίστηκε στην κατηγορία βαρέων βαρών γυναικών (+67&nbsp;κιλά) στους Ολυμπιακούς Αγώνες του 2008 στο Πεκίνο, ήταν φαβορί της κατηγορίας αφού το 2007 κατέκτησε το χρυσό μετάλλιο στο Παγκόσμιο Προολυμπιακό τουρνουά στο Μάντσεστερ.  αφού κερδισε μια σειρά αγώνων απέκλεισε στον τελικό τη Βρετανίδα Σάρα Στίβενσον.

Στους Ολυμπιακούς Αγώνες του Πεκίνου έχασε στον πρώτο αγώνα από την βραζιλιάνα Νατάλια Φαλαβίνια με σκορ 1-3.την οποία κέρδισε λίγους  μήνες αργότερα σε Παγκόσμιο Κύπελλο.

Το 2003 κέρδισε το χάλκινο μετάλλιο στο παγκόσμιο Πρωτάθλημα στη Γερμανία.

Το 2004 βγαίνοντας απο ένα μεγάλο τραυματισμό αγωνίστηκε στο Πανευρωπαϊκό Πρωτάθλημα στη Νορβηγία κατακτώντας την Τρίτη θέση και το χάλκινο μετάλλιο.

Δυστυχως δεν της επέτρεψαν να αγωνιστεί στην Ολυμπιάδα της Αθήνας παρόλο που είχε κατακτήσει χάλκινο μετάλλιο την προηγούμενη χρόνια. 

Το 2002 στην Παγκόσμια Πανεπιστημιάδα κατέκτησε το ασημένιο μετάλλιο στο Μπέρκλεϊ της Αμερικής. 

Επι σειρά ετών χρυσή πανελλήνια πρωταθλήτρια απο 1998 έως το 2012 που αποσύρθηκε απο τους αγωνιστικούς χώρους! 

## Παραπομπές


Κατηγορία:Έλληνες αθλητές του Τάε Κβον Ντο
Ράχες Ηλείας

Οι **Ράχες** είναι πεδινό χωριό της δημοτικής ενότητας Σκιλλούντος του Δήμου Ανρίτσαινας-Κρεστένων στην Ηλεία.

## Γεωγραφικά στοιχεία
Οι Ράχες βρίσκονται σε υψόμετρο 80 μέτρων, κοντά στον Κυπαρισσιακό κόλπο στο Ιόνιο Πέλαγος, μεταξύ της Εθνικής Οδού 9 (Ε55, Πάτρα - Πύργος - Κυπαρισσία) και της σιδηροδρομικής γραμμής από Πύργο προς Καλαμάτα. Βρίσκεται 2 χιλιόμετρα νοτιοανατολικά του Ανεμοχωρίου, 2 χιλιόμετρα δυτικά του Καλλίκωμου, 2 χιλιόμετρα βορειοδυτικά του Σαμικού και 5 χιλιόμετρα δυτικά των Κρεστένων. Οι κάτοικοι του χωριού ασχολούνται με την γεωργία, κυρίως καλλιέργεια ελιών και λιγότερο ντομάτας, καλαμποκιού, βάμβακος καθώς και με την κτηνοτροφία.

## Διοικητικά - πληθυσμιακά στοιχεία
Μετά την απελευθέρωση αναφέρεται επίσημα το 1835 να προσαρτάται στον τότε δήμο Ηπείου. Το 1912 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας.  Σύμφωνα με το Σχέδιο Καλλικράτης αποτελεί την τοπική κοινότητα Ραχών που υπάγεται στη δημοτική ενότητα Σκιλλούντος του Δήμου Ανδρίτσαινας - Κρεστένων και σύμφωνα με την απογραφή 2011 έχει 383 κατοίκους.

## Παραπομπές

## Εξωτερικοί σύνδεσμοι
* Ράχες στις ταξιδιωτικές σελίδες GTP 
* Άγνωστη πολιτική ιστορία των Ραχών 

Κατηγορία:Δήμος Ανδρίτσαινας - Κρεστένων
Κατηγορία:Χωριά της περιφερειακής ενότητας Ηλείας
Orange (στούντιο animation)

Η **Orange Co., Ltd.** (ιαπωνικά: 有限会社オレンジ χέπμπορν: Yūgen-gaisha Orenji) είναι ιαπωνικό στούντιο animation με έδρα το Μουσάσινο του Τόκιο που ειδικεύεται στην παραγωγή 3DCG animation. Το στούντιο είναι γνωστό για το μεγαλοποιημένο του τρισδιάστατο και σκηνοθετικό στυλ, το οποίο διαφέρει από τη συνήθη κίνηση που συχνά βρίσκεται στα έργα του CG.

## Έργα
Ο παρακάτω κατάλογος περιέχει τα έργα της Orange ως κύριο στούντιο animation.

### Τηλεοπτικές σειρές anime

### Πρωτότυπο βίντεο animation

### Ταινίες

## Παραπομπές


Κατηγορία:Ιαπωνικά στούντιο κινουμένων σχεδίων
Σκιλλουντία Ηλείας

Η **Σκιλλουντία**, έως το 1915 γνωστή ως **Μάζι**, είναι χωριό και κοινότητα στη Δημοτική Ενότητα Σκιλλούντος του Δήμου Ανδρίτσαινας-Κρεστένων στην Ηλεία. Το 2001 ο πληθυσμός του ήταν χωριού ήταν 20 άτομα και της κοινότητας 341 άτομα, συμπεριλαμβανομένης της Νέας Σκιλλουντίας. Η Σκιλλουντία βρίσκεται στους λόφους νότια του ποταμού Αλφειού. Βρίσκεται 2 χιλιόμετρα νοτιοδυτικά της Φρίξας, 3 χιλιόμετρα βορειοανατολικά του Γρύλλου, 6 χιλιόμετρα ανατολικά των Κρεστένων και 7 χιλιόμετρα νοτιοανατολικά της Ολυμπίας. 

## Δημογραφία
### Πληθυσμιακή εξέλιξη

## Ιστορία

Η Σκιλλουντία πήρε το όνομα της από την αρχαία τρυφιλιακή πόλη Σκιλλουντία. Η πόλη έφερε το Ναό της Σκιλλούντος Αθηνάς. Ο Στράβωνας ανέφερε ότι ιδρύθηκε δίπλα στον Αλφειό στην περιοχή της *Φελλώνας.* Μέσα στην πόλη βρισκόταν ο ναός της Εφέσιας Αρτέμιδος, που κατασκευάστηκε από τον Ξενοφώντα. 

Έχοντας του παραχωρηθεί γη εδώ από τους Λακεδαιμόνιους, οι οποίοι έλεγχαν την περιοχή μετά τον Πελοποννησιακό πόλεμο, ο Ξενοφώντας έζησε για περίπου 30 χρόνια στην πόλη (400 - 371 π.Χ., αποβλήθηκε ύστερα από την ήττα της Σπάρτης στη Μάχη των Λεύκτρων)  και αργότερα κατοίκησε εκεί μετά τις περιπέτειες του στην Ασία, για τις οποίες εξορίστηκε από τους Αθηναίους, λόγω της βοήθειας που προσέφερε στον Κύρο το νεότερο, εχθρό της Αθήνας, ο οποίος ήταν σύμμαχος του Βασιλιά της Περσίας, του Αρταξέρξη Β'. 

Η αρχαία πόλη βρέθηκε στη θέση Προφήτης Ηλίας, κοντά στη Μακρίσια. Τα ερείπια του Ναού της Αθηνάς και αρκετά κτίρια έχουν ανασκαφεί.  

## Παραπομπές


## Εξωτερικοί σύνδεσμοι
* Σκιλλουντία στις ταξιδιωτικές σελίδες GTP 

Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας - Κρεστένων
Πλατεία Εθνικής Αντιστάσεως (Πάτρα)

Η **Πλατεία Βασιλίσσης Όλγας**,είναι κεντρική πλατεία στην πόλη της Πάτρας.

## Τοποθεσία και ιστορία
μικρογραφία|Παλαιότερη άποψη της Πλατείας Όλγας.
Η πλατεία βρίσκεται στο κέντρο της Πάτρας, μεταξύ των οδών Αράτου στα βορειοανατολικά, Μαιζώνος στα νοτιοανατολικά, Κολοκοτρώνη στα νοτιοδυτικά και Ρήγα Φεραίου στα βορειοδυτικά. Με το αρχικό πολεοδομικό σχέδιο η πλατεία προοριζόταν για να λειτουργεί ως αγορά δημητριακών, κατόπιν όμως δενδροφυτεύτηκε και έγινε μια μεγάλη δημόσια πλατεία. Το αρχικό της όνομα ήταν *πλατεία Ομονοίας* αλλά μετονομάστηκε σε ''πλατεία βασιλίσσης Όλγας''. Σήμερα, *πλατεία Oμονοίας* ονομάζεται μία άλλη πλατεία της πόλης.

Μετά την αποκατάσταση της Δημοκρατίας στην χώρα, η πλατεία μετονομάστηκε σε *Πλατεία* *Εθνικής Αντιστάσεως* προς τιμήν της Ελληνικής Αντίστασης κατά τη διάρκεια της Κατοχής την περίοδο του Β' Παγκοσμίου Πολέμου. Ωστόσο ακόμη και σήμερα από τους Πατρινούς συνηθίζεται να χρησιμοποιείται συχνότερα το παλιότερο όνομα, *Πλατεία Όλγας*. 

Ένα μαρμάρινο μνημείο για την Εθνική Αντίσταση αποτελεί το επίκεντρο της πλατείας καθώς και το γλυπτό της Νύμφης με το κέρας της Αμάλθειας, το οποίο δημιουργήθηκε τον 19ο αιώνα από τον Γάλλο γλύπτη Πιέρ Λουασόν. Στην πλατεία υπάρχει επίσης, ανδριάντας του επιφανούς Αχαιού πολιτικού Ανδρέα Μιχαλακόπουλου, όπου η οικία του σώζεται και σήμερα έναντι της πλατείας στην γωνία των οδών Ρήγα Φεραίου και Αράτου.

Η πλατεία είναι γεμάτη με καφετέριες, εστιατόρια και ψησταριές, καθιστώντας την ιδιαίτερα δημοφιλή, κυρίως κατά τους καλοκαιρινούς μήνες.

## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Αξιοθέατα στην Πάτρα
Κατηγορία:Γεωγραφία της Πάτρας
Σοφία Ράλλη

Η **Σοφία Ράλλη** (γεννηθείσα στις 4 Μαρτίου 1988, στη Νάουσα) είναι αθλήτρια του αλπικού σκι από την Ελλάδα. Συμμετείχε στους Χειμερινούς Ολυμπιακούς αγώνες 2010 εκπροσωπώντας στην Ελλάδα. Το καλύτερο αποτέλεσμά της ήταν η 47η θέση στο σλάλομ.

## Παραπομπές


## Εξωτερικοί σύνδεσμοι
* Sophia Ralli στο Διεθνή Ομοσπονδία χιονοδρομίας
* 

Κατηγορία:Αθλητές των χιονοδρομιών
Κατηγορία:Αθλητές της αλπικής χιονοδρομίας στους Χειμερινούς Ολυμπιακούς Αγώνες 2018
Κατηγορία:Αθλητές της αλπικής χιονοδρομίας στους Χειμερινούς Ολυμπιακούς Αγώνες 2014
Κατηγορία:Αθλητές στους Χειμερινούς Ολυμπιακούς Αγώνες 2010
Μαρία Σπυροπούλου

Η **Μαρία Σπυροπούλου** είναι πειραματική φυσικός στο Ινστιτούτο Τεχνολογίας της Καλιφόρνια. Είναι μέλος της επιστημονικής ομάδας του πειράματος Συμπαγές Μιονικό Σωληνοειδές στο Μεγάλο Επιταχυντή Αδρονίων όπου το 2012 ανακαλύφθηκε το μποζόνιο του Χιγκς.

## Βιογραφία
Η Μαρία Σπυροπούλου σπούδασε φυσική στο Αριστοτέλειο Πανεπιστήμιο Θεσσαλονίκης όπου αποφοίτησε το 1993. Συνέχισε τις σπουδές της, ολοκληρώνοντας το διδακτορικό της στο Πανεπιστήμιο Χάρβαρντ το 2000. Για το θέμα της διατριβής, εφάρμοσε για πρώτη φορά σε επιταχυντές αδρονίων μια μέθοδο διπλής τυφλής ανάλυσης για την αναζήτηση τεκμηρίωσης για την υπερσυμμετρία. 

Από το 2001 έως το 2003, η Σπυροπούλου συνέχισε τις εργασίες της στο Πείραμα Ανίχνευσης Επιταχυντών στο Φέρμιλαμπ του Πανεπιστημίου του Σικάγο. Το 2004, μετακόμισε στο ΣΕΡΝ, ως ερευνητής για το πείραμα Συμπαγές Μιονικό Σωληνοειδές πείραμα. Για τα έτη 2005 έως το 2008, υπηρέτησε στο παραπάνω πείραμα του ΣΕΡΝ, αναζητώντας για υπερσυμμετρία και άλλα φαινόμενα πέρα από το καθιερωμένο πρότυπο. Ήταν φυσικός-ερευνητής στο ΣΕΡΝ έως το 2012. Δίδαξε φυσική στο Ινστιτούτο Τεχνολογίας της Καλιφόρνιας από το 2009. Μαζί με τον φοιτητή της Κρις Ρόγκαν και τους συνεργάτες Μαουρίτσιο Πιερίνι και Τζόζεφ Λύκεν, εφύηραν νέες κινηματικές μεταβλητές ("ξυράφι") με στόχο την ανακάλυψη και τον χαρακτηρισμό νέας φυσικής στον μεγάλο επιταχυντή αδρονίων του ΣΕΡΝ.

Η Σπυροπούλου είναι ο συγγραφέας του "Πού είναι ο Αϊνστάιν;", το τελευταίο κεφάλαιο του βιβλίου "Ο Αϊνστάιν: Δοκίμια από Είκοσι-τέσσερις κορυφαίους στοχαστές περί του ανθρώπου, του έργου και της κληρονομιάς του".

Το 2014 εξελέγη στο διευθυντικό συμβούλιο του φόρουμ Διεθνούς φυσικής της Αμερικανικής Εταιρείας Φυσικής, ενώ προγραμματίζεται η προαγωγή της σε πρόεδρο το 2016. Είναι μέλος της Συμβουλευτικής Επιτροπής Φυσικής του Φέρμιλαμπ και από τις αρχές του 2016 είναι μέλος της Συμβουλευτικής Επιτροπής Φυσικής Υψηλής Ενέργειας στο Υπουργείο Ενέργειας των ΗΠΑ και το Εθνικό Ίδρυμα Επιστημών.

Η Σπυροπούλου είναι ακαδημαϊκό δισέγγονο του Ενρίκο Φέρμι, μέσω του Τζον Χαθ και του επιβλέπων καθηγητή του, Όουεν Τσάμπερλεν.

## Βραβεία
Το 2008, Σπυροπούλου εξελέγη Υπότροφος της Αμερικανικής ένωσης για την Πρόοδο της Επιστήμης. Το 2014, εξελέγη μέλος της Αμερικανικής Εταιρείας Φυσικής.

## Παραπομπές


Κατηγορία:Έλληνες φυσικοί
Κατηγορία:Έλληνες πανεπιστημιακοί του 20ού αιώνα
Σέργιος Τσελεπιδάκης

Ο **Σέργιος Τσελιμπιντακε** (ρουμανικά: *Sergiu Celibidache*, , 1912 - 1996) ήταν Ρουμάνος διευθυντής ορχήστρας, συνθέτης, μουσικός θεωρητικός και δάσκαλος. Εκπαιδεύτηκε στην πατρίδα του τη Ρουμανία και αργότερα στο Παρίσι και στο Βερολίνο. Η καριέρα του στον τομέα της κλασικής μουσικής διήρκησε πάνω από πενήτα χρόνια, και λειτούργησε ως κύριος διευθυντής της Φιλαρμονικής του Μονάχου, της Φιλαρμονικής του Βερολίνου, της Σικελικής Συμφωνικής Ορχήστρας και αρκετών ευρωπαϊκών ορχηστρών. Αργότερα, δίδαξε και στο Πανεπιστήμιο του Μάιντς στη Γερμανία και στο Ινστιτούτο Μουσικής Curtis της Φιλαδέλφειας της Πενσυλβανίας .

## Παραπομπές


## Εξωτερικοί σύνδεσμοι
* 

Κατηγορία:Ρουμάνοι μουσικοί
Κατηγορία:Ρουμάνοι ελληνικής καταγωγής
Κατηγορία:Ρουμάνοι διευθυντές ορχήστρας
Παναγιώτα Τσακίρη

Η **Παναγιώτα Τσακίρη** (γεννηθείσα στη Δράμα στις ) είναι Ελληνίδα αθλήτρια του διάθλου και του σκι αντοχής.

Αγωνίστηκε στους χειμερινούς ολυμπιακούς αγώνες του 2006 και του 2010 για την Ελλάδα. Τερμάτισε 66η στο σπριντ σκι αντοχής των χειμερινών ολυμπιακών αγώνων του 2006. Επίσης τερμάτισε 86η στο δίαθλο σπριντ και 85η στο ατομικό δίαθλο.

Τον Φεβρουάριο του 2013, η καλύτερη επίδοση της στο Παγκόσμιο Πρωτάθλημα Διάθλου είναι η 102η στο σπριντ του 2009.

Τον Φεβρουάριο του 2013, η καλύτερη επίδοση της στο Παγκόσμιο Κύπελλο Διάθλου είναι η 90η στο σπριντ στη Πόκλιουκα της Σλοβενίας το 2009/10.

## Παραπομπές


Κατηγορία:Έλληνες αθλητές των χιονοδρομιών
Κατηγορία:Αθλητές στους Χειμερινούς Ολυμπιακούς Αγώνες 2014
Κατηγορία:Αθλητές στους Χειμερινούς Ολυμπιακούς Αγώνες 2006
Κατηγορία:Αθλητές στους Χειμερινούς Ολυμπιακούς Αγώνες 2010
Μαρία Ντάνου

Η **Μαρία Ντάνου** (γεννηθείσα στις 3 Μαρτίου του 1990 στη Βέροια) είναι Ελληνίδα αθλήτρια του σκι αντοχής και αθλήτρια των Ολυμπιακών αγώνων.

## Σταδιοδρομία
Η Ντάνου τερμάτισε 72η στα 10 χιλιόμετρα στους Χειμερινούς Ολυμπιακούς αγώνες 2010 στο Βανκούβερ. Το 2018, τερμάτισε 76η στα 10 χιλιόμετρα στους Χειμερινούς Ολυμπιακούς αγώνες 2018 στο Πιόνγκτσανγκ.

Στο Παγκόσμιο πρωτάθλημα Νορδικού σκι 2009 στο Λίμπερετς της Τσεχίας, τελείωσε 82η στο ατομικό σπριντ 15 χλιομέτρων. Στο Παγκόσμιο Πρωτάθλημα Νορδικού Σκι 2017 στο Λάχτι, τερμάτισε 8η στον προκριματικό αγώνα 5 χιλιομέτρων. Έχει διακρίσεις σε βαλκανικό και εθνικό επίπεδο.

## Προσωπική ζωή
Η Ντάνου γεννήθηκε στη Βέροια, πόλη με μεγάλη παράδοση στα χειμερινά αθλήματα. Σπούδασε Οικονομική Επιστήμη στο Αριστοτέλειο Πανεπιστήμιο Θεσσαλονίκης και αποφοίτησε το 2012.

## Εξωτερικοί σύνδεσμοι

* Sports-Reference

Κατηγορία:Έλληνες αθλητές των χιονοδρομιών
Κατηγορία:Αθλητές στους Χειμερινούς Ολυμπιακούς Αγώνες 2022
Κατηγορία:Αθλητές στους Χειμερινούς Ολυμπιακούς Αγώνες 2018
Κατηγορία:Αθλητές στους Χειμερινούς Ολυμπιακούς Αγώνες 2010
Αικατερίνη Μαμούτη

Η **Αικατερίνη Μαμούτη** (γεννήθηκε στις 23 Μαΐου 1981 στην Θεσσαλονίκη) είναι Ελληνίδα αθλήτρια της ενόργανης γυμναστικής. Έχει αγωνιστεί σε έξι αγωνίσματα γυμναστικής στους Θερινούς Ολυμπιακούς Αγώνες 1996 στην Ατλάντα των Ηνωμένων Πολιτειών.

## Παραπομπές


Κατηγορία:Ελληνίδες αθλήτριες της ενόργανης γυμναστικής
Κυριακή Παπανικολάου

Η **Κυριακή Παπανικολάου** (γεννήθηκε στις 28 Φεβρουαρίου του 1980 στη Θεσσαλονίκη) είναι Ελληνίδα αθλήτρια της ενόργανης γυμναστικής. Αγωνίστηκε σε τρία αγωνίσματα γυμναστικής στους Θερινούς Ολυμπιακούς Αγώνες 1996 στην Ατλάντα.

## Παραπομπές


Κατηγορία:Ελληνίδες αθλήτριες της ενόργανης γυμναστικής
Ζωή Παρασκευοπούλου

Η **Ζωή Παρασκευοπούλου** είναι Ελληνίδα αθλήτρια της τοξοβολίας η οποία αγωνίστηκε στους Ολυμπιακούς Αγώνες Νέων 2010 στη Σιγκαπούρη. Αποκλείστηκε στον πρώτο γύρο στο ατομικό αγώνισμα. Όμως, κέρδισε το ασημένιο μετάλλιο στην μικτή ομάδα με τον Σλοβένο Γκρέγκορ Ράιχ, χάνοντας από τους Γκλόρια Φιλίππι και Άντον Καρούκιν οι οποίοι κέρδισαν το χρυσό μετάλλιο.

## Παραπομπές


Κατηγορία:Έλληνες αθλητές της τοξοβολίας
7 Days of Funk (συγκρότημα)

Οι **7 Days of Funk** ήταν αμερικανικό φανκ ντουέτο από το Λονγκ Μπιτς της Καλιφόρνια, αποτελούμενο από τον ράπερ-τραγουδιστή Snoopzilla - γνωστό και ως Snoop Dogg - και τον μουσικό μοντέρνας φανκ Dâm-Funk. Το πρώτο επώνυμο στούντιο άλμπουμ τους κυκλοφόρησε στις 10 Δεκεμβρίου 2013 από την Stones Throw Records. 

## Δισκογραφία

; Στούντιο άλμπουμ 

* *[[7 Days of Funk (άλμπουμ)|7 Days of Funk]]* (2013) 

## Παραπομπές


Κατηγορία:Αμερικανικά hip hop συγκροτήματα
Κατηγορία:Αμερικανικά μουσικά ντουέτα
Κατηγορία:Μουσικά συγκροτήματα από το Λος Άντζελες
Πάλι (περιοδικό)

Το ***Πάλι*** ήταν περιοδικό γραμμάτων και τεχνών, με σουρεαλιστικό προσανατολισμό, που εκδίδονταν στην Αθήνα από το 1964 έως και το τέλος του 1966. Ιδρυτής και διευθυντής του περιοδικού ήταν ο Νάνος Βαλαωρίτης. Τυπώθηκαν συνολικά έξι τεύχη, εκ των οποίων τα 2 και 3 βγήκαν σε ένα διπλό τεύχος. Το περιοδικό κυκλοφόρησε ξανά σε ανατύπωση το 1975.

## Παραπομπές


Κατηγορία:Ελληνικά λογοτεχνικά περιοδικά
Χρυσούλα Ζαχαροπούλου

Η **Χρυσούλα Ζαχαροπούλου** (γεν. 7 Μαΐου 1976, Σπάρτη) είναι Ελληνογαλλίδα γυναικολόγος και πολιτικός, ευρωβουλευτής από το 2019. Είναι αντιπρόεδρος της Επιτροπής Ανάπτυξης. Εκτός από τη συμμετοχή της σε κοινοβουλευτικές επιτροπές, είναι μέλος της αντιπροσωπείας του ΕΚ στην Κοινή Κοινοβουλευτική Συνέλευση ΑΚΕ-ΕΕ.

## Παραπομπές


Κατηγορία:Γάλλοι ελληνικής καταγωγής
Κατηγορία:Ευρωβουλευτές της Γαλλίας
Αμπ Φαφιέ

Ο **Αμπ Φαφιέ** (*Ab Fafié*, 4 Μαρτίου 1941 - 27 Νοεμβρίου 2012) ήταν Ολλανδός επαγγελματίας ποδοσφαιριστής και προπονητής ποδοσφαίρου. 

## Σταδιοδρομία ως ποδοσφαιριστής
Ο Φαφιέ έκανε το ντεμπούτο του για τη Φέγενορντ, ομάδα της πατρίδας του, εναντίον της Φορτούνα Σίταρντ το 1959 και έπαιξε επίσης για τη Ξέρξες, καθώς και για την Αϊντχόφεν, με την οποία αγωνίστηκε μόνο σε 13 αγώνες λόγω τραυματισμών.  

## Σταδιοδρομία ως προπονητής
Ο Φαφιέ έγινε βοηθός προπονητή του Χανς Κράαϊ στη Φέγενορντ το 1981 και ονομάστηκε προσωρινός προπονητής μετά την απόλυση του Κράαϊ το 1983. Ανέλαβε ως πρώτος προπονητής το 1984, όταν ο Τάις Λίμπρεχτς απολύθηκε και τερμάτισε στην τρίτη θέση της Έρεντιβιζιε και τις δύο σεζόν του στο τιμόνι της ομάδας. Αργότερα προπόνησε μία σειρά από ομάδες σε όλη την Ευρώπη, συμπεριλαμβανομένων των ΑΕΚ, Γάνδη, Ουτρέχτη και Γκο Αχέντ Ιγκλς, όπου διαδέχτηκε τον απολυμένο Χενκ τεν Κάτε.  

### Ουτρέχτη
Στην Ουτρέχτη, κέρδισε το ψευδώνυμο *Βασιλιάς Αμπ*, αφού την οδήγησε σε ευρωπαϊκή διοργάνωση, ύστερα από την κατάληψη της τέταρτης θέσης στην πρώτη του σεζόν. Η ομάδα αποκλείστηκε στο Κύπελλο ΟΥΕΦΑ της επόμενης σεζόν από τη Ρεάλ Μαδρίτης και μετά από κάποιες λιγότερο επιτυχημένες σεζόν, ο Φαφιέ απολύθηκε το 1994. 

Είχε επίσης περάσματα ως προπονητής σε δύο ινδονησιακούς συλλόγους και προπόνησε τα τελευταία χρόνια της ζωής του, τις ερασιτεχνικές ΚΒΒ, Όβερμαας, ΒΣΕ και ΝΜΣΒΒ. 

## Προσωπική ζωή
Ο Φαφιέ πέθανε το Νοέμβριο του 2012, σε ηλικία 71 ετών. 

## Παραπομπές


Κατηγορία:Ολλανδοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ολλανδοί προπονητές ποδοσφαίρου
Κατηγορία:Προπονητές ποδοσφαίρου Φέγενορντ
Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως
Κατηγορία:Προπονητές Σούπερ Λιγκ Ελλάδας
Κατηγορία:Ξένοι προπονητές ποδοσφαίρου στην Ελλάδα
Κατηγορία:Προπονητές ποδοσφαίρου Π.Α.Σ. Γιάννινα
Κατηγορία:Προπονητές ποδοσφαίρου ΚΑΑ Γάνδη
Κατηγορία:Προπονητές ποδοσφαίρου ΦΚ Ουτρέχτης
Κατηγορία:Προπονητές ποδοσφαίρου ΑΕΚ Λάρνακας
Κατηγορία:Προπονητές ποδοσφαίρου Γκο Αχέντ Ιγκλς
Κατηγορία:Προπονητές ποδοσφαίρου Περσίτζα Τζακάρτα
Κατηγορία:Προπονητές ποδοσφαίρου Έρεντιβιζι
Οικονομική δημοκρατία

**Οικονομική Δημοκρατία** είναι η αρχή σύμφωνα με την οποία "όλοι οι πολίτες θα έπρεπε να έχουν ισηγορία στους στόχους και στη λειτουργία του οικονομικού συστήματος της κοινωνίας τους" Η οικονομική δημοκρατία προτείνει την μεταστροφή της εξουσίας λήψης αποφάσεων από εταιρικούς μετόχους και διοικητές σε μια ευρύτερη ομάδα δημοσίων μετόχων που περιλαμβάνει εργάτες, πελάτες, προμηθευτές, γείτονες και το ευρύτερο κοινό. 

Η οικονομική δημοκρατία δεν έχει επίσημα καθορισμένο ορισμό ή προσέγγιση, αλλά οι περισσότεροι συμφωνούν ότι οι σημερινές σχέσεις ιδιοκτησίας εξωτερικοποιούν τα έξοδα, υποτάσσουν την γενική ευημερία στο ιδιωτικό κέρδος και αρνείται στην κοινότητα μια δημοκρατική φωνή σε αποφάσεις οικονομικής πολιτικής. Σε σχέση με αυτές τις ηθικές ανησυχίες, η οικονομική δημοκρατία κάνει πρακτικές διεκδικήσεις, όπως ότι μπορεί να αποζημιώσει το φυσικό κενό αποτελεσματικής ζήτησης του καπιταλισμού.

## Παραπομπές


Κατηγορία:Οικονομία
Κατηγορία:Δημοκρατία
Κατηγορία:Φιλοσοφικές έννοιες
Παλάτι του Πατάουντι

Το **παλάτι του Πατάουντι**, που ονομάζεται επίσης **Ιμπραχίμ Κότι**, είναι ένα παλάτι της πρώην κυβερνώσας οικογένειας Πατάουντι, στην πόλη Πατάουντι της περιφέρειας Γκοργκέον, στην πολιτεία Χαρυάνα της Ινδίας. Το παλάτι κληρονόμησε ο Μανσούρ Άλι Καν, ο τελευταίος νοάμπ από τον πατέρα του, Ίφφικαρ Άλι Καν. Επί του παρόντος, το παλάτι αποτελεί κτήση του γιου του Μανσούρ Άλι Καν, Σάιφ Άλι Καν, ο οποίος το χρησιμοποιεί ως πατρική κατοικία. 

## Ιστορία
Μετά τον γάμο μεταξύ του νοάμπ του Πατάουντι και της Μπέγκαμ του Μπόχαλ, ο νοάμπ αισθάνθηκε ότι το παλιό οικογενειακό σπίτι δεν ήταν αρκετά μεγάλο για να στεγάσει τη νέα νύφη του με τον τρόπο που είχε συνηθίσει. Μετά από αίτημα του Ίφφικαρ Άλι Καν (1910-52), το κτήριο σχεδιάστηκε στο στυλ των αρχοντικών της αποικιακής εποχής του αυτοκρατορικού Δελχί από τον Ρόμπερ Τορ Ρούσσελ (1888-1972) με τη βοήθεια του Au Molt von Heinz.   . Ο γιος του Ίφφικαρ, Μανσούρ Άλι Καν, είχε μισθώσει το παλάτι ως ξενοδοχείο στην Neemrana Hotels και λειτούργησε από το 2005 έως το 2014. Τότε, ο Σάιφ Άλι Καν ανέκτησε την κυριότητα του παλατιού και άρχισε εργασίες αποκατάστασης και ανακαίνισης, οι οποίες κράτησαν μέχρι τον Ιούλιο του 2015. Η αποκατάσταση και η ανακαίνιση έχουν πλέον τελειώσει και η οικογένεια ζει στο σπίτι τους κατά τους χειμερινούς μήνες.

## Εμφάνιση σε ταινίες
Το παλάτι έχει εμφανιστεί σε πολλές ταινίες Bollywood, όπως οι Veer Zara, Mangal Pandey, Rang De Basanti, Gandhi My Father και στην ταινία αμερικάνικης παραγωγής Eat Pray Love.

## Παραπομπές

Κατηγορία:Κτίρια και κατασκευές στην Ινδία